Foto: Hina, Wikipedia



IVAN Pernar posljednjih dana neprestano piše i priča o povijesti, Drugom svjetskom i Domovinskom ratu, te svemu onome što je iz toga proizašlo. Tako se i danas bavio događajima devedesetih, a u jednoj je objavi na svom Facebooku žestoko napao HDZ optuživši ih da stoje iza nikad do kraja rasvijetljenog ubojstva jednog od osnivača HOS-a Blaža Kraljevića.



"Pitaju me neki HDZ-ovci zašto ne komentiram ubojstva pripadnika HVO-a od strane ABiH.



Evo kada ću o tome progovoriti, kada vi progovorite o tome zašto ste ubijali HOS-ovce.



Od ABiH se to moglo ocekivati, ali da će mučki biti ubijeni od strane hrvatske vlasti zato jer su stali u obranu svoga naroda, to nisu mogli.

Tekst se nastavlja ispod oglasa

Odgovorite molim vas i na to zašto im ne priznajete status branitelja i prava koja iz toga proizlaze.



Da bi raščistio odnose sa susjedima, prvo valja raščistiti odnose u vlastitoj kući", napisao je Pernar.



"Blaž Kraljević i njegovi pratioci ubijeni u zasjedi ,,naređenje stiglo iz vrha HDZ !!!", napisao je jedan Pernarov simpatizer u komentar, a Pernar je to potvrdio.



"Naravno, zato o tome šute", odgovorio je Pernar.



Blaž Kraljević ubijen je u BiH 1992. godine, a okolnosti njegove smrti i dan danas su misterij.